**POZIV NA ONLINE JAVNU DEBATU NA DAN LJUDSKIH PRAVA 2020.**

**Četvrtak, 10. prosinca 2020.**

**11:00 – 12:30 h**

Povodom obilježavanja Međunarodnog dana ljudskih prava i proslave 5 godina djelovanja **Zaklade SOLIDARNA**, pozivamo učenike srednjih škola na online javnu debatu *#Solidarno kao naše #NovoNormalno?* u sklopu **Human Rights Film Festivala 2020**.

Možete se spojiti putem platforme Zoom:

Meeting ID: 88059527738, <https://us02web.zoom.us/j/88059527738>

ili Pratite uživo na Facebooku na stranicama:

**Ureda Europskog parlamenta u Hrvatskoj** <https://www.facebook.com/europarl.hr/>

**Human Rights Film Festivala** <https://www.facebook.com/HumanRightsFestival/>

Ovogodišnji Dan ljudskih prava obilježavamo usred globalne krize uzrokovane pandemijom koja potresa same temelje naših obitelji, zajednica i društava. Kriza kojoj svjedočimo dokazala je da smo i dalje sposobne i sposobni nagonski i svjesno iskazati solidarnost: s ljudima koji pate, poput naših starih, nemoćnih i bolesnih, s onima čije su potrebe i krizi neprepoznate i nepriznate, čija se prava krše dok se krizno stanje koristi kao opravdanje, poput žena žrtava obiteljskog i seksualnog nasilja, izbjeglica, beskućnika i prekograničnih radnika.

U ovoj javnoj debati stručnjakinja i stručnjaka raznorodnih disciplina, istražujemo prilike za trajni iskorak u održivu solidarnost, uzajamnu zaštitu dostojanstva i ljudskih prava u zajedničkom iskustvu krize izazvane globalnom pandemijom.

**Želimo postaviti i propitati tezu: Ima li šanse danas za #Solidarno kao naše #Novo Normalno?**

U debati sudjeluju:

* **Eamonn Noonan** (Global Trends Unit, European Parliament)
* **Mirjana Matešić** (Hrvatski poslovni savjet za održivi razvoj)
* **Mladen Domazet** (Institut za političku ekologiju)
* **Marina Ajduković** (Studijski centar socijalnog rada Pravnog fakuteta u Zagrebu)
* **Lana Bobić** (U dobroj vjeri)

Komentatori su **Petar Vidov** (Faktograf) i **Anastazija Stupar** (Hrvatsko debatno društvo). Uvodno će svoja gledišta kratko podijeliti **Violeta Staničić** i **Sanja Sarnavka** u ime organizatora.

